[{"text_idx": "#000001", "text": "Ddydd Sul diwethaf (26 Awst) fe werthwyd pob tocyn ymlaen llaw am yr ail wythnos yn olynol ar gyfer gig yng nghyfres Gigs Cantre\u2019r Gwaelod yn y Bandstand, Aberystwyth."}, {"text_idx": "#000005", "text": "Mudiad nid-er-elw ydy Gigs Cantre\u2019r Gwaelod, sy\u2019n ceisio sicrhau bod mwy o gigs Cymraeg yn cael eu cynnal yn ardal Aberystwyth. Syniad y cerddor Steff Marc Rhys (Bwca) ydy\u2019r prosiect, ac ef sy\u2019n bennaf gyfrifol am y prosiect ac am drefnu\u2019r gigs."}, {"text_idx": "#000007", "text": "\u201cMae\u2019r lein-yp ar gyfer y tri digwyddiad wedi bod yn reit wahanol, ond rydyn ni\u2019n fwriadol wedi dewis llwyfannu artistiaid sefydledig a safonol dros ben ym mhob un. Mae\u2019r gynulleidfa wedi amrywio rhwng y ddau gig cyntaf hefyd, felly gobeithio\u2019n bod ni wedi llwyddo i gyrraedd cynulleidfa eang yn barod, ac mae\u2019n edrych yn dda ar gyfer y gig olaf ar hyn o bryd \u2013 ychydig iawn o docynnau sydd ar o\u0302l.\u201d"}, {"text_idx": "#000008", "text": "Eglura Steff mai\u2019r bwriad o gynnal y gigs ar brynhawniau Sul oedd i greu awyrgylch hamddenol, Gymreig ar y prom yn Aberystwyth, ond gan obeithio denu ymwelwyr di-gymraeg i gael blas o gerddoriaeth Gymraeg, yn ogystal a\u0302 chynulleidfa leol."}]